Carod reclama per a Catalunya un referèndum com el de Montenegro quan hi hagi majoria sobiranista 20/05/2006 16:15 BARCELONA, 20 (EUROPA PRESS) El president d'ERC, Josep-Lluís Carod-Rovira, ha posat avui com a exemple per a Catalunya el referèndum independentista que es farà demà a Montenegro. Segons Carod, Catalunya també haurà de convocar una consulta semblant quan hi hagi una àmplia majoria democràtica sobiranista. En el marc de l'Aplec del Cargol que avui es fa a Lleida, Carod ha aplaudit el referèndum democràtic d'autodeterminació de Montenegro amb el qual "podrà decidir el seu futur, no com altres pobles d'Europa, com el nostre". Carod ha assegurat que, amb el referèndum del 18 de juny, l'únic futur que Catalunya pot decidir és "si estem d'acord o no amb un Estatut d'Autonomia rebaixat en el marc d'Espanya", quan un referèndum com el de Montenegro "podria dibuixar millor el futur de Catalunya", perquè "és on els ciutadans són consultats sobre si volen ser una república independent". El president d'ERC ha valorat positivament que la UE hagi posat "les condicions democràtiques necessàries per a la creació d'un estat independent a Europa" i ha cridat l'atenció sobre la "transcendència" que pot tenir aquest fet a Europa. Segons Carod, que es permeti la celebració d'un referèndum com el que es farà demà "posa fi a tots els tòpics sobre la creació de nous estats a Europa" i desmenteix als que deien "que no era possible". "ERC vol una Europa unida però amb veu directa com a Estat independent", ha assegurat Carod, qui ha dit que "necessitaríem que guanyés el sí en el referèndum de demà" a Montenegro perquè i així ningú podrà ignorar que és possible plantejar la independència per una via democràtica i pacífica". MENYS DEL 72% DE SÍ, UN FRACÀS PER AL PSC. Josep-Lluís Carod-Rovira ha parlat també de l'eslògan de precampanya del PSC de cara al referèndum de l'Estatut, del qual ha dit que, "com passa sovint", està pensat "en clau espanyola". Segons Carod, l'acte que va fer ahir el PSC el Girona, i que va comptar amb la presència del president del Govern, José Luis Rodríguez Zapatero, es justifica perquè Zapatero "sap que els que aplaudeixen la rebaixa de l'Estatut representen un 72%" i que "tot el que estigui per sota d'aquesta xifra no representa una victòria forta del sí".[FIN] ---------- Font: www.vilaweb.cat ( Europa Press) 
A bones hores se'n recorda aquest de l'autodeterminació. 
I quan se n'ha d'enrecordar? Quan tenia cinc diputats? 
Quan estava fent l'Estatut i quan pactaven tot cofois ells amb el psoe a Madrid per fe'ls-hi la botifarra als de ciu, que semblen criatures, collons! 
Era previsible la resposta. Parla d'un referèndum quan hi hagi majoria sobiranista, cosa que no hi era en els moments que tu em parles. 
No hi estic gens d'acord! El dret d'autodeterminació és un dret internacional reconegut per les nacions unides i se me'n refot si el govern és del PSOE com d'ERC com de la mare que els va parir tots plegats! El dret a fer un referèndum no pot dependre del govern de torn que hi hagi al parlament. És un dret que s'ha d'exigir, amb 1, amb 10 o amb 135 diputats! 
Doncs si ho entens així en comptes de cridar tan ves tu a títol personal a demanar-lo al Tribunal Penal Internacional! Tot el dia cridant i protestant, sembleu mosques colloneres, si en Carod ho diu perquè ho diu i si no ho diu perquè no, canseu més que l'all ja! Si és el mateix amb 1, 10 o 135 diputats serà el mateix també amb 0, per tant que HI VAGI CUP I QUE HO DEMANI, que els drets són per tothom i no es fixaran amb la representació que té, collons! Pesats... 
No perdona, veig que t'has confós. Jo no critico el que en Carod hagi dit o el que el el forner de la cantonada hagi dit. Jo no parlo de projectes polítics ni d'idees. Parlo de drets, de lleis internacionals. I per complir-los no cal ser independentista. Només cal ser demòcrata. Només cal reconèixer aquests drets. Per tant deixem-nos de majories i pressionem als altres partits, convencem-los de que a Espanya també s'han de complir els drets internacionals i no només a l'Irac, a Estats Units o on sigui. I si aquí hi ha partits que s'autoanomenen nacionalistes, que no només ho siguin de boqueta, i que també ho siguin per fets. Que són ells els que tenen el poder per fer-ho, no nosaltres de moment.
Doncs és el que et dic, vist des del teu punt de vista que ho demani CUP, que els drets són per a tothom, sigui una persona o un col·lectiu de 60.000, que ho denunciï al Tribunal Penal Internacional i a veure si els dónen la raó, no? No dius que la representativitat no importa? Doncs va!! 
Et tornes a equivocar. Jo no he dit que la representativitat no importi. He dit que no hi ha d'haver una majoria independentista al parlament per poder tenir aquest dret, sinó una majoria demòcrata. Hi és aquesta majoria? Són demòcrates els partits del parlament? Doncs quina por hi ha a exigir que es compleixin els drets internacionals? O creiem en els drets humans, o no hi creiem, però mitges tintes no valen. I si aquí hi ha un partit que pugui pressionar els altres, aquests sens dubte és el teu.
Ni m'he equivocat, ni m'he confós. Simplement et demano que en comptes de protestar dia rere dia, mosques colloneres, feu vosaltres el que demaneu que els altres fagin. Primer: Això d'una majoria demòcrata és molt subjectiu, tothom pot entendre el que vulgui per una majoria demòcrata. Per cert, molt bo el concepte ambiguu i tret de la màniga. "Majoria demòcrata", mola. Segon, si et refereixes a una majoria, la que sigui, jo et dic que si efectivament els drets són per a tothom, no importarà si és un individual, un partit de 6.000 persones o un de 600.000. En comptes de protestar fas que CUP ho demani i que parlin els Tribunals, ho haig de tornar a dir o no ho has entès? DEMANEU-HO, i a veure què us diuen, tan se val si és una persona com 3.000 el que ho demana. O creiem en els drets humans o no hi creiem, com que veig que tu hi creus, demana-ho.